
Da li je zabranjeno presretanje trgovaca izvan grada?


* 
* 
* 
* 
* 
* 
* 
* 
* 
* 

 

Da li je zabranjeno presretanje trgovaca izvan grada?
=====================================================

 

Ibn Mesud, radijallahu anhu, govorio je: “Vjerovjesnik, sallallahu alejhi ve sellem, zabranio je da se roba preuzima izvan grada.”


Ibn Omer, radijallahu anhu, prenosi da je Poslanik, sallallahu alejhi ve sellem, zabranio da se trgovačka roba preuzima prije nego što stigne na tržište.


Ovaj isti ashab govorio je: “Odlazili smo u susret trgovcima i od njih kupovali hranu izvan grada, pa nam je Poslanik, sallallahu alejhi ve sellem, zabranio da je prodajemo dok trgovci ne stignu na pijacu živežnih namirnica.” U drugoj verziji stoji: “Ljudi su kupovali namirnice prije nego što bi trgovci stigli na pijacu i prodavali je, pa je to Poslanik, sallallahu alejhi ve sellem, zabranio, sve dok trgovci ne stignu.” Ebu Hurejra, radijallahu anhu, govorio je: “Zaista je Resulullah, sallallahu alejhi ve sellem, rekao: Nemojte dočekivati trgovce izvan grada, da biste od njih kupili, a ko ipak to učini i kupi robu, njen vlasnik ima pravo da je vrati kada stigne na pijacu. “‘ Ovaj isti ashab prenosi da je Poslanik, sallallahu alejhi ve sellem, jednom prilikom rekao: “Trgovci se ne dočekuju izvan grada da bi se od njih kupila roba. ‘


Propisi u vezi s poglavljem


Prvo, po imamu El-Begaviju, dočekivanje trgovaca izvan grada izgleda ovako: “U određen grad stigne vijest o dolasku karavana s robom, pa ih neko od građana dočeka prije njihovog ulaska u grad i kupi robu od njih prije nego što je oni ponude na pijaci, i tada trgovci saznaju da je cijena na pijaci veća od one po kojoj je robu kupio onaj što ih je sačekao izvan grada.”


Drugo, dočekivanje trgovaca izvan grada zabranjeno je, to se smatra prevarom u trgovini a prevara je zabranjena. Zabrana dočekivanja izvan grada traje sve dok roba ne stigne na pijacu, odnosno tržište.


Treće, kada je riječ o tome je li takva trgovina ispravna, islamski autoriteti imaju različite stavove. Ispravno je da zabrana ovdje ne iziskuje neispravnost trgovine jer Poslanik, sallallahu alejhi ve sellem, vlasniku robe generalno je dao pravo na vraćanje robe.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


